Si � es vol sol·licitar la inscripció al Registre, cal aportar tota la documentació que es detalla a continuació, i si es vol fer una modificació de les dades registrals, cal presentar el document a) obligatòriament i el document amb les dades que es vulguin modificar.
a) Dades de l'entitat i tècnics assessors ( A0950-DO14 ).
b) Relació de socis i parcel·les A0950-DO3
c) Escriptura de constitució de la societat o estatuts de l'entitat (obligatori si no consta al Registre d'associacions i per cooperatives).
d) Pla d'actuacions en funció de cultius.
e) Altres: acords assemblea, actes, contracte del tècnic, o altres documents justificatius.
No obstant això, no cal presentar la documentació que ja s'hagi presentat anteriorment en el departament competent en matèria d'agricultura o en qualsevol altre organisme de l'Administració i les dades de la qual no hagin variat i continuïn essent vigents.
La inexactitud, falsedat o l'omissió, de caràcter essencial, en qualsevol dada en una declaració responsable comporta, amb audiència prèvia a la persona interessada, deixar sense efecte el tràmit corresponent i impedeix l'exercici del dret o de l'activitat afectada.
S'entenen de caràcter essencial les dades identificatives de la persona sol·licitant i la previsió de les activitats a desenvolupar.
Per a la modificació de dades registrals
Els membres de l'ADV són assessorats en l'aplicació correcta de la gestió integrada de plagues i de la resta de finalitats de l'ADV per una persona física assessora tècnica reconeguda d'acord amb el Decret 61/2015.
En aquelles ADV que, per la seva dimensió, requereixin la participació de diverses persones assessores tècniques, s'ha de designar un responsable tècnic de l'ADV que s'encarregui de la coordinació tècnica dins de l'ADV.
La persona física assessora tècnica ha d'assessorar els socis de l'ADV en l'aplicació correcta de la gestió integrada de plagues i de la resta de finalitats de l'ADV.
Les persones físiques assessores tècniques de les ADV han d'assistir, quan se les convoqui, a les activitats de formació, reciclatge i coordinació tècnica que programi la direcció general competent en matèria de sanitat vegetal.
Les ADV estan obligades a col·laborar amb el departament competent en matèria de sanitat dels vegetals en la lluita contra:
Durant el mes de gener de cada any, les ADV han de presentar una breu memòria de les activitats realitzades durant l'any anterior, indicant:
Aquesta memòria no cal presentar-la si ja s'ha presentat juntament amb la documentació necessària per rebre els ajuts establerts pel sector agrícola en matèria de sanitat vegetal, sempre que tingui els continguts assenyalats en el punt anterior.
L'ADV ha de vetllar perquè en totes les explotacions que té associades s'apliquin els principis de la gestió integrada de plagues que estableix la Directiva 2009/128/CE del Consell, de 21 d'octubre de 2009, o norma que la substitueixi.
Superfícies mínimes que ha de tenir una ADV
Rebuda la sol·licitud de reconeixement i la documentació corresponent, si l'òrgan instructor comprova que les dades aportades són incompletes o incorrectes, ha de requerir la persona sol·licitant perquè en un termini de deu dies esmeni les deficiències observades.
Transcorregut aquest termini sense que s'hagi donat compliment al requeriment, es considera que la persona sol·licitant desisteix de la sol·licitud.
Un cop comprovat el compliment dels requisits exigits en la normativa corresponent, la persona titular de la direcció general competent en matèria d'agricultura ha de dictar la resolució de reconeixement com a ADV.
La resolució comporta el reconeixement que l'ADV compleix amb els principis de la gestió integrada de plagues establerts per la Directiva 2009/128/CE del Consell, de 21 d'octubre de 2009, o norma que la desplegui o substitueixi.
En el cas de modificació de dades la resolució comporta l'acceptació de la modificació sol·licitada.
La resolució s'ha de dictar i notificar a l'entitat sol·licitant en el termini màxim de 40 dies a comptar des de la presentació de la sol·licitud de reconeixement.
En cas de manca de resolució expressa, l'entitat sol·licitant pot entendre estimada la sol·licitud per silenci administratiu.
La resolució de desestimació ha de ser motivada.
Contra aquesta resolució es pot interposar recurs d'alçada davant el conseller o la consellera del departament competent en matèria d'agricultura en el termini d'un mes a comptar de la notificació.